CELEX: 32015D0749
Language: fi
Date: 2015-05-07 00:00:00
Title: Komission täytäntöönpanopäätös (EU) 2015/749, annettu 7 päivänä toukokuuta 2015, perunan sukkulamukulataudin yhteisöön kulkeutumisen ja siellä leviämisen estävistä toimenpiteistä annetun päätöksen 2007/410/EY kumoamisesta (tiedoksiannettu numerolla C(2015) 3023)

12.5.2015   
            
            
               FI
            
            
               Euroopan unionin virallinen lehti
            
            
               L 119/25
            
         KOMISSION TÄYTÄNTÖÖNPANOPÄÄTÖS (EU) 2015/749,
   annettu 7 päivänä toukokuuta 2015,
   perunan sukkulamukulataudin yhteisöön kulkeutumisen ja siellä leviämisen estävistä toimenpiteistä annetun päätöksen 2007/410/EY kumoamisesta
   
      
         (tiedoksiannettu numerolla C(2015) 3023)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan neljännen virkkeen,
   sekä katsoo seuraavaa:
   
               (1)
            
            
               Komission päätöksessä 2007/410/EY (2) vahvistetuista toimenpiteistä huolimatta perunan sukkulamukulatauti on nyttemmin levinnyt unionissa kyseisen päätöksen soveltamisalaan kuuluviin kasveihin, jäljempänä ’asianomaiset kasvit’, kuten jäsenvaltioiden saman päätöksen nojalla toteuttamista virallisista tutkimuksista ilmenee.
            
         
               (2)
            
            
               Koska päätöksen 2007/410/EY soveltamisen jälkeen asianomaisissa kasveissa ei kuitenkaan ole todettu oireita perunan sukkulamukulataudin esiintymisestä, ja ottaen huomioon Euroopan elintarviketurvallisuusviranomaisen lausunto (3), kyseisten viroidien vaikutuksen asianomaisiin kasveihin voidaan olettaa olevan hyvin vähäinen. Lisäksi kyseisen organismin esiintyminen asianomaisissa kasveissa ei ole johtanut sen leviämiseen unionissa muihin kuin asianomaisiin kasveihin.
            
         
               (3)
            
            
               Sen vuoksi on päätelty, että päätöksessä 2007/410/EY vahvistetut toimenpiteet eivät ole asianmukaisia estämään perunan sukkulamukulataudin leviämistä unionissa asianomaisiin kasveihin, eikä ole olemassa sellaista kasvinterveysriskiä, jonka nojalla tällaiset toimenpiteet olisivat perusteltuja.
            
         
               (4)
            
            
               Päätös 2007/410/EY olisi sen vuoksi kumottava.
            
         
               (5)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Kumotaan päätös 2007/410/EY.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 7 päivänä toukokuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  Komission päätös 2007/410/EY, tehty 12 päivänä kesäkuuta 2007, perunan sukkulamukulataudin yhteisöön kulkeutumisen ja siellä leviämisen estävistä toimenpiteistä (EUVL L 155, 15.6.2007, s. 71).
   
      (3)  EFSAn tieteellinen lausunto: Assessment of the risk of solanaceous pospiviroids for the EU territory and the identification and evaluation of risk management options 1, EFSA Journal 2011;9(8):2330.